**20.04.2017.**

**1) Iepirkuma “Daudzdzīvokļu ēkas Saules ielā 4A, Cēsīs, fasādes atjaunošana MORE-CONNECT projekta ietvaros”, ID Nr. RTU-2017/35, komisija ir saņēmusi potenciālā pretendenta jautājumus par konkursa nolikumu un sniedz šādas atbildes:**

**1.jautājums.**Lūdzam norādīt ražotāju(s), kura(u) rūpnieciski ražotie koka siltinājuma paneļi ir iekļauti Nolikuma tehniskajā specifikācijā.

**1.atbilde. Informējam, ka koka paneļu tehniskie raksturojumi ir iekļauti iepirkuma nolikuma 2.pielikumā “Pasūtītāja Tehniskā specifikācija” un tie ir “Dzīvojamo māju paredzēts siltināt ar rūpnieciski ražotiem koka paneļiem. Paneļus paredzēts veidot ar divu līmeņu fasādi: redzamā daļa – krāsotu spundētu dēļu horizontāls apšuvums novada nokrišņus. Aiz tiem atrodas gaisa šķirkārta, caur kuru tiek izvadīts mitrums, kas migrē no siltās konstrukcijas puses. Siltumizolācija akmens vate 200mm biezumā. Nesošais karkass – koka statņi 45x195mm. Rūpnieciski ražoto koka paneļu termiskā pretestība ≥5.9(m2·K/W). Blīvējumam starp esošo konstrukciju un paneli paredzēt saspiežamu siltuma izolācijas vati, kas strādā arī kā blīvējošs elements. Paneļa karkass, jāveido uz CNC iekārtām (Piemēram, Hundegar SpeedCut) un/vai cita veida datorizēta multifunkcionāla ražošanās līnijas.**

**Koka karkass veidojams no sertificēta C24 kokmateriāla. Vēja aizsardzībai paredzēt siltuma izolācijas plāksni Paroc Cortex vai līdzīga plāksne, kurai jau rūpnieciski tiek pārklāta ar vēja aizsardzības membrānu. Šīs plāksnes sadur šuves jānolīmē ar attiecīgu lentu, lai nodrošinātu konstrukcijas homogēnumu. Paneļa saturam un nosegšanai lietot OSB/3 vai WPB P5 10 mm plāksni. Paneļus ķieģeļu sienā paredzēts stiprināt ar HILTI enkuriem”.**

**Pielikumā koka paneļu tehniskā risinājuma prototipa skice.**